Številka: 478-0049/2025-2

Datum: 4.6.2025

Na podlagi 49. in 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter v skladu z 19. členom Uredbe o stvarnem premoženju države in lokalnih skupnosti (Uradni list RS, št. 31/18) Občina Horjul objavlja:

**NAMERO O SKLENITVI NEPOSREDNE POGODBE**

za oddajo poslovnega prostora v najem, ki se nahaja na naslovu Slovenska cesta 7, 1354 Horjul v skupni izmeri 22,1 m², in sicer:

* Poslovni prostor v pritličju v izmeri 22,1 m², na skici označen s št. 3.

Najnižja cena mesečnega najema nepremičnine znaša **66,30 EUR (cena brez DDV)\***, poleg najemnine pa je najemnik zavezan plačevati obratovalne stroške (vodarina, kanalščina, odvoz smeti, …) dobaviteljem oziroma izvajalcem storitve, s katerimi je najemnik zavezan skleniti potrebne pogodbe. Najemnik plačuje stroške električne energije ločeno glede na porabo po odštevalnem števcu, za kar mu lastnik izstavlja račun vsaka dva meseca. Za zavarovanje svoje opreme v objektu mora najemnik poskrbeti sam. Najemnik souporablja sanitarije v pritličju in hodnik. Najemnik lahko skladno z dogovorom in upoštevanjem zakonodaje souporablja tudi parkirno in dostopno površino pred objektom in prejme eno dovolilnico za parkiranje.

*\* najnižji ponujeni znesek je 66,30 EUR/prostor (cena brez DDV). V primeru, da se bo na namero prijavilo več zainteresiranih oseb, bodo z njimi opravljena pogajanja o ceni. Izbran bo ponudnik, ki bo ponudil najvišji znesek za mesečni najem nepremičnine.*

Za objekt je izdelana energetska izkaznica št. 2025-913-244-120175, ki velja do 07.02.2035.

Rok za prijavo na namero je 20 dni od objave na spletni strani Občine Horjul. Prijavo na namero lahko ponudniki oddajo pisno na naslov Občina Horjul, Občinski trg 1, 1354 Horjul, oziroma po elektronski pošti na naslov Občine Horjul: [obcina@horjul.si](mailto:obcina@horjul.si). Upoštevane bodo vse prijave, ki bodo prispele na e-naslov do izteka zadnjega dne objave oz. bodo oddane po pošti z oznako priporočeno zadnji dan objave.

Za najem predmetnih nepremičnin bo sklenjena najemna pogodba. Pred primopredajo prostora in ključev mora najemnik na transakcijski račun najemodajalca položiti varščino za prostore, in sicer dvakratno vrednost mesečne najemnine.

Kontaktna oseba za dodatne informacije o predmetnih nepremičninah je Jure Simič, [obcina@horjul.si](mailto:obcina@horjul.si), 01 759 11 29.

Občina Horjul si pridržuje pravico, da lahko do sklenitve pravnega posla, brez odškodninske odgovornosti, ustavi postopek.

|  |  |
| --- | --- |
|  | Janko Prebil  Župan Občine Horjul |

Priloge:

* skica prostorov, namenjenih za oddajo v najem
* energetska izkaznica